

**MAFUTAGA A TAMAITAI METOTISI – SIKOLASIPI O FEFA’AUOAIGA**

O lenei sikolasipi o fefa’auoaiga ua fa’avaeina e le Mafutaga a Tamaita’i Metotisi i Niu Sila, e pei ona taua i luga, ina ia mafai ona unaiina ma fa’amalosia ai teine a’oga o le vasa Pasefika i Saute, o lo’o ua nonofo mau i Niu Sila ia maua ai se avanoa e fa’aauauina ai a latou a’oa’oga, ina ia mafai ai ona maua ni tusi pasi aloaia e pei ona mana’omia i ona po nei.

O e fa’atalosaga, e tatau o ia o se teine Atumotu, e pei o teine mai Fiti, Samoa, Toga ma isi Atumotu. Ia 16 tausaga i luga ma o lo’o ulufale i le vasega 6 po’o le 7 maualuga,( Year 12 or Year 13) i se kolisi po’o se aoga maualuga fo’i i Niu Sila.

O e fa’atalosaga ia tatau ona i ai i totonu o le li’o a le Metotisi, po’o Ekalesia so’o fa’atasi o lo’o galulue i Palisi (parish) o lo’o i lalo o le tausiga a le Ekalesia Metotisi aoao i Niu Sila. O teine aoga ole a talosga mai, e tatau ona tulaga lelei ma ta’uleleia i totonu o Ekalesia po’o Aulotu o lo’o i ai.

O tamaita’i aoga uma o le a fa’amanuiaina talosaga, o le a tu’uina atu i ai ni fesoasoani tau tupe ua fa’atulagaina mo tausaga ta’itasi. O lea vaega tupe o le

a tu’uina pe totogiina sa’o lea i le kolisi po’o le aoga maualuga o lo’o aoga ai. O lenei tupe o le a fa’aaogaina i le totogiina o le pili aoga (fees), pili o se Kosi (course) tusi ma api aoga ma se vaega o le toniga aoga.

O Tusi talosaga uma e tatau ona fa’atumu uma mea o lo’o manaomia, fa’atasi ai ma ni tusi fa’amaonia (References) ma se kopi o le ripoti mulimuli mai le aoga o lo’o a’oga ai. O ia mea uma ua taua i luga e tatau ona fa’aoo atu i le komiti o lo’o gafa ma lea vaega, ae le’i o’o i le aso **20 NOVEMA** i tausaga ta’itasi, ina ia mafai ona faia ma fa’a faigofie ai filifiliga ma iloiloga e tatau ai, mo vaega tupe e mafai ona tu’uina atu mo le tausaga e soso’o ai.

Students must have New Zealand Residency Status or New Zealand Citizenship

SAMOAN

July 2025